ΓΡΑΠΤΗ ΕΡΩΤΗΣΗ E-1932/00

υποβολή: Christopher Heaton-Harris (PPE-DE) προς την Επιτροπή

(16 Ιουνίου 2000)

Θέμα: Θέση του προϋπολογισμού Α-3038

Από τη θέση του προϋπολογισμού Α-3038 χορηγούνται 300 000 για άλλες γενικές επιχορηγήσεις. Μπορεί η Επιτροπή να αναφέρει ποιες είναι αυτές και πως χρησιμοποιούνται τα παραπάνω κεφάλαια;

Απάντηση της κας Schreyer εξ ονόματος της Επιτροπής

(7 Σεπτεμβρίου 2000)

Η πίστωση της θέσης A-3038 προορίζεται να καλύψει τις διάφορες ειδικές επιχορηγήσεις οι οποίες δεν εμπίπτουν, λόγω της φύσης τους, στις άλλες θέσεις του κεφαλαίου A-30 (κοινοτικές επιχορηγήσεις) οι οποίες προβλέπουν επιχορηγήσεις σε ιδρύματα ευρωπαϊκού ενδιαφέροντος ή συμμετοχές στη χρηματοδότηση οργανισμών που προωθούν την ιδέα της ευρωπαϊκής κοινωνίας των πολιτών.

Με το προσχέδιο του προϋπολογισμού για το 2000 η Επιτροπή είχε ζητήσει για τη θέση αυτή μια πίστωση ύψους 171 000 ευρώ με στόχο την κάλυψη των ακόλουθων επιχορηγήσεων:

α) Διεθνής Λέσχη Τύπου (IPC): 100 000 ευρώ.

Το IPC ιδρύθηκε το 1973 στις Βρυξέλλες και αποτελεί ένα κέντρο εργασίας και συνάντησης των εκπροσώπων του διεθνούς τύπου οι οποίοι εργάζονται στις Βρυξέλλες και είναι διαπιστευμένοι στις Κοινότητες. Η Επιτροπή επιχορηγεί αυτή τη λέσχη κάθε χρόνο συμβάλλοντας έτσι οικονομικά στη λειτουργία της. Εκτός από αυτή την επιχορήγηση η λέσχη επιχορηγείται από τη βελγική κυβέρνηση καθώς και από το Συμβούλιο και το Κοινοβούλιο.

β) Ευρωπαϊκό Ίδρυμα Ουάσινγκτον: 50 000 ευρώ.

Το Ευρωπαϊκό Ινστιτούτο της Ουάσινγκτον ιδρύθηκε το 1989 σε συνεργασία με την Επιτροπή και είχε ως στόχο την ενημέρωση και τη διαλεύκανση των θέσεων της Ευρωπαϊκής Ένωσης σε σημαντικά θέματα που αφορούν τη σχέση της με τις Ηνωμένες Πολιτείες (Οικονομική και Νομισματική Ένωση, γενική συμφωνία δασμών και εμπορίου (ΓΣΔΕ), ασφάλεια και άμυνα, ανταγωνισμός, κλπ). Το ίδρυμα οργανώνει ενημερωτικές συσκέψεις σε κυβερνητικό επίπεδο, διαλέξεις με τη συμμετοχή κορυφαίων πολιτικών εκπροσώπων της Ευρώπης και διατηρεί ένα δίκτυο επικοινωνίας με τους διάφορους αμερικανικούς φορείς λήψης των αποφάσεων.

γ) Διεθνής Ένωση των Πρώην Υπαλλήλων των Ευρωπαϊκών Κοινοτήτων (ΔΕΠΥΕΚ): 21 000 ευρώ

Οι μισοί περίπου από τους πρώηνπαλλήλους των Ευρωπαϊκών Κοινοτήτων είναι μέλη της ΔΕΠΥΕΚ, ο κυριότερος στόχος της οποίας είναι η εκπροσώπηση των συμφερόντων των πρώηνπαλλήλων στις διάφορεςπηρεσίες της Κοινότητας και στις εθνικές αρχές και, αν χρειαστεί, ηπεράσπιση αυτών των συμφερόντων στους διοικητικούς και κοινωνικούς τομείς, η διατήρηση επαφών και η δημιουργία δεσμών με οργανώσεις που επιδιώκουν ανάλογους στόχους σε διεθνές, κοινοτικό ή εθνικό επίπεδο και ηποβοήθηση των κοινοτικών οργάνων στο πλαίσιο της προετοιμασίαςπαλλήλων για τη σύνταξή τους.

Με την τροπολογία του Κοινοβουλίου αριθ. 451 στο προσχέδιο του προϋπολογισμού του 2000, η οποία εγκρίθηκε στις 28 Οκτωβρίου 1999, ενεγράφη στη θέση A-3038 μια πίστωση ύψους 300 000 ευρώ, η οποία είναι του ιδίου ύψους με την πίστωση η οποία είχε εγγραφεί στον προϋπολογισμό του 1999, αλλά χωρίς καμία ειδική ένδειξη όσον αφορά τη διάθεση της πρόσθετης πίστωσης των 129 000 ευρώ. Προς το παρόν, λόγω έλλειψης συμπληρωματικών στοιχείων σε σχέση με τις προβλέψεις, η Επιτροπή προτίθεται να εκτελέσει τις πιστώσεις αυτής της θέσης σύμφωνα με το προσχέδιο του προϋπολογισμού για το 2000.